Inverness Caledonian Thistle FC

Inverness Caledonian Thistle Football Club er en skotsk fotballklubb som holder til i Inverness. Klubbens hjemmebane er Caledonian Stadium. Inverness Caledonan Thistle spilte i sesongen 2009-2010 i Scottish First Division (nest høyeste nivå), en turnering de vant, og rykket derfor opp i Skotsk Premier League 2010–2011
mini|230px|Inverness Caledonian Thistle FCs bane Caledonian Stadium
mini|230px|Inverness feirer seieren i First Division i mai 2010 på Caledonian Stadium

Historie
Klubben ble stiftet i 1994 da Inverness-klubbene Caledonian FC og Inverness Thistle FC slo seg sammen. Begge klubbene hadde spilt i amatørligaen Highland League, men hadde søkt om å bli opptatt i den skotske fotballigaen. For å øke sjansene for å bli opptatt i ligaen, valgte klubbene å slå seg sammen, til stor motstand fra tilhengerne. Taktikken bar imidlertid frukter, og Caledonian Thistle ble innlemmet i den profesjonelle ligaen sommeren 1994.

Caledonian og Inverness Thistle var relativt suksessfulle amatørklubber, med henholdsvis 18 og 8 seriemesterskap i Highland League.

Den nye klubben tok i bruk Caledonians bane Telford Street Park til sin hjemmebane. Men ligaen hadde satt som betingelse for å ta opp den nye klubben at de skulle bygge en ny bane i løpet av få år. Arbeidet med nye Caledonian Stadium startet i 1995, og banen ble tatt i bruk i november 1996. Samme år ble navnet på klubben endret til Inverness Caledonian Thistle.

Inverness Caledonian Thistle gjorde det bra i ligaen. I sin tredje sesong vant de 3. divisjon (nivå 4) våren 1997. Våren 1999 ble de nummer 2 i 2. divisjon, og rykket igjen opp. I november 2003 vant de Challenge Cup, en cup for lagene i 1., 2. og 3. divisjon. Samme sesong nådde de semifinalen i den skotske cupen. Våren 2004 vant de 1. divisjon, og rykket opp i øverste divisjon.

Caledonian Stadium tilfredsstilte imidlertid ikke kravene til stadionanlegg i skotsk Premier League, som blant annet gikk ut på at banene i divisjonen måtte ha en tilskuerkapasitet på minimum 10 000. Dette kravet ble imidlertid senket til 6 000.

Da klubben vant Scottish Football League First Division i 2004, hadde de det problemet at banen ikke tilfredsstilte kravene til Scottish Premier League. Laget delte derfor bane med Aberdeen på Pittodrie den første halvdelen av 2004-2005-sesongen, mens det ble foretatt utbedringsarbeider på Caledonian Stadium. 

Disse utbedringsarbeidene inkluderte bygging av to nye tribuner ved hver andre av banen og ga den mer en 7 500 sitteplasser. Disse tribunene ble bygget i løpet av bare 47 dager av entreprenørselskapet Tulloch Construction Company, som også er klubbens største aksjonær. Den første kampen i skotsk Premier League på Caledonian Stadium ble spilt 29. januar 2005. Klubben ble nummer 8 i sin første sesong i Premier League.

Klubben har senere utvidet med en ny, liten tribune, «West Stand», med en kapasitet på 400 plasser og beliggende tvers ovenfor hovedtribunen «Main Stand». Det foreligger planer å bygge ut hele denne vestsiden med ny tribune, tilsvarende «Main Stand». Dette vil gi stadionet en tilskuerkapasitet på rundt 10 000 plasser. Andre planer, som å bygge sammen hovedtribunen med «North Stand» vil ytterligere kunne økte publikumskapasiteten.

Klubben rykket ned i Scottish First Division etter å ha kommet på 12.-plass i Skotsk Premier League 2008–2009. Etter bare en sesong i First Division, rykket laget opp igjen.

 Sesonger 
SesongNivåLigaPlassEksterne lenker 2010.—2011. 1. Premiership 7.  http://www.rsssf.com/tabless/scot2011.html 2011.—2012. 1. Premiership 10.  http://www.rsssf.com/tabless/scot2012.html 2012.—2013. 1. Premiership 4.  http://www.rsssf.com/tabless/scot2013.html 2013.—2014. 1. Premiership 5.  http://www.rsssf.com/tabless/scot2014.html 2014.—2015. 1. Premiership 3.  http://www.rsssf.com/tabless/scot2015.html 2015.—2016. 1. Premiership 7.  http://www.rsssf.com/tabless/scot2016.html 2016.—2017. 1. Premiership 12.  http://www.rsssf.com/tabless/scot2017.html 2017.—2018. 2. Championship 5.  http://www.rsssf.com/tabless/scot2018.html 2018.—2019. 2. Championship 3.  http://www.rsssf.com/tabless/scot2019.html 2019.—2020. 2. Championship 2.  http://www.rsssf.com/tabless/scot2020.html 2020.—2021. 2. Championship 5.  http://www.rsssf.com/tabless/scot2021.html 2021.—2022. 2. Championship .  http://www.rsssf.com/tabless/scot2022.html

Klubbrekorder
Beste ligasesong: 7.-plass i Skotsk Premier League i 2006
Beste sesong i Scottish Cup: Vinner i 2015
Beste sesong i Scottish League Cup: finalist i 2014
Høyeste tilskuerantall: 7753 mot Rangers 20. januar 2008 (Skotsk Premier League)
Høyeste tilskuerantall (Pittordrie Stadium): 9830 mot Aberdeen 16. oktober 2004 (Skotsk Premier League)
Største seier: 8-1 mot Annan Athletic 24. januar 1998 (skotsk FA-cup 3. runde)
Største tap: 1-5 mot Greenock Morton 12. november 1999 (1. divisjon) og 1-5 mot Airdrieonians 15. april 2000 (1. divisjon)

 Inneværende sesong 

Rangering: 1. poeng, 2. målforskjell, 3. antall scorede mål.

 Referanser 

Kilder
Sky Sports Football Yearbook, Headline Book Publishing, London 2005. ISBN 0-7553-1385-2
The Rec.Sport.Soccer Statistics Foundation

 Eksterne lenker 


Kategori:Fotballag i Skottland
Kategori:Highland
Kategori:Fotballag etablert i 1994